เดือนนี้ประจำเดือน มา 2 - 3 วัน ธรรมดาก็ปกตินะค่ะ แต่เดือนนี้มีอาการผิดปกติ คือ ปวดท้องมาก คือหลังจากที่ประจำเดือนหมด ก็มีเหมือนเลือดออก นิด ๆ แต่ไม่ทุกวัน มีอาการปวดท้องน้อย และปวดหลัง มา 2-3 อาทิตย์ แล้วอยู่ดีๆ ก็มีอาการปวดขาอย่างไม่มีสาเหตุ อาการใหม่คือฉี่บ่อยมา 1 ชม. 2-3 ครั้ง ตอนนี้คิดว่าปวดท้องเพราะอั้นฉี่ ต่อพอไปหา ที่ รพ. บอกฉี่ปกติ ตอนนี้กังวลใจมากคะ อยากปรึกษามากค่ะ// ก่อนหน้านี้เมื่อประมาณ ปีที่แล้ว เคยแท้งไว้ค่ะ เลยกลัว ว่าจะมีผลเพราะอาการนี้หรือป่าว
สวัสดีค่ะ อาการปวดท้องน้อย อาจมีสาเหตุจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน-ภาวะแทรกซ้อนจากการตั้งครรภ์เช่นแท้ง ท้องนอกมดลูก อาจมีเลือดออกผิดปกติทางช่องคลอดร่วมด้วย-กระเพาะปัสสาวะอักเสบ อาจมีอาการปัสสาวะแสบขัด ปัสสาวะบ่อยหรือไม่สุดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้แนะนำว่าถ้ายังปวดมาก ควรกลับไปพบแพทย์เพื่อตรวจปัสสาวะดูการตั้งครรภ์และดูการติดเชื้อในปัสสาวะซ้ำอีกครั้งค่ะ การเคยมีประวัติแท้งมาก่อนอาจจะไม่ได้เพิ่มโอกาสการแท้งในครั้งถัดไป และไม่ได้ส่งผลต่ออวัยวะภายในในระยะยาวการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก